જો તમારી સ્કિન ડ્રાય હોય તો તમે મેકઅપ કરતાં પહેલાં મૉઇસ્ચરાઇઝર લગાડી શકો છો અને તમારી સ્કિન ઑઇલી હોય તો ફાઉન્ડેશન પહેલાં પ્રાઇમર લગાડવું. ફાઉન્ડેશન લેવા જાઓ ત્યારે તમારે અમુક વસ્તુનું ધ્યાન રાખવું જરૂરી છે. ફાઉન્ડેશન હંમેશાં તમારા સ્કિન-ટોન કરતાં એક શેડ ડાર્ક લેવું, કારણ કે આપણે સ્કિનને ફેર કરવાની વધારે કોશિશ કરતા હોઈએ છીએ. એટલે જો ફાઉન્ડેશનમાં એક ટોન પણ લાઇટ લઈશું તો ફાઉન્ડેશન ઊઠીને આવશે અને મેકઅપ કર્યો છે એમ લાગશે, પણ તમે જો સ્કિન-ટોનથી એક શેડ ડાર્ક લેશો તો એ તમને નૅચરલ લુક આપશે. ફાઉન્ડેશન લગાવ્યા પછી આપણા ચહેરાના ડાઘ ન દેખાય એનું પણ ધ્યાન રાખવું જોઈએ. ફાઉન્ડેશનમાં શાઇન વધારે હોવી જોઈએ, જેથી એ ફેસ પર લગાવ્યા પછી ફેસ પર ગ્લો આવે. ફાઉન્ડેશન ખરીદતા સમયે એ ધ્યાન રાખવું કે ફાઉન્ડેશન વધારે ઑઇલી ન હોવું જોઈએ. એને તમે સ્મૂધલી તમારા ફેસ પર લગાવી શકો એવું જોઈએ. ફાઉન્ડેશન લેવા જાઓ ત્યારે એને હાથ પર લગાડીને ચેક કરવું કે એ લૉન્ગ-લાસ્ટિંગ છે કે નહીં. બીજું, અપ્લાય કર્યા પછી તમારી સ્કિન સાથે સેટ થાય છે કે નહીં. એ પણ ધ્યાન રાખવું કે જે શેડ તમે લીધો છે એ જ શેડ તમારા ફેસ પર અપ્લાય કર્યા પછી દેખાવો જોઈએ.